b'\n_START_ARTICLE_\nKonstitucijos dienos\n_START_PARAGRAPH_\nKonstitucijos dienos (KoDi)\xc2\xa0\xe2\x80\x93 kiekvienais metais Vilniaus universiteto (VU) student\xc5\xb3 atstovyb\xc4\x97s Teis\xc4\x97s fakultete (VU SA TF) organizuojamas nekomercinis projektas, siekiantis atkreipti visuomen\xc4\x97s d\xc4\x97mes\xc4\xaf \xc4\xaf pagrindinio \xc5\xa1alies \xc4\xafstatymo - Konstitucijos - reik\xc5\xa1m\xc4\x99._NEWLINE_Min\xc4\x97dama 1992\xc2\xa0m. spalio 25 dien\xc4\x85 visuotiniame referendume priimt\xc4\x85 Konstitucij\xc4\x85 ir joje \xc4\xaftvirtintas vertybes VU Teis\xc4\x97s fakulteto Student\xc5\xb3 atstovyb\xc4\x97 Lietuvos Respublikos pilie\xc4\x8dius kvie\xc4\x8dia dalyvauti renginiuose, skatinan\xc4\x8diuose ugdyti pagarb\xc4\x85 teisinei valstybei ir pagrindiniam jos \xc4\xafstatymui, formuojan\xc4\x8diuose pilie\xc4\x8di\xc5\xb3 teisin\xc4\x99 savimon\xc4\x99 ir ma\xc5\xbeinan\xc4\x8diuose atotr\xc5\xabk\xc4\xaf, esant\xc4\xaf tarp \xc5\xbemoni\xc5\xb3 ir teis\xc4\x97s._NEWLINE_Ilgametis Konstitucijos dien\xc5\xb3 glob\xc4\x97jas - J.E. prezidentas Valdas Adamkus.\n_START_SECTION_\nKonferencija\n_START_PARAGRAPH_\nKonferencija - tradicija tap\xc4\x99s KoDi renginys, kurio metu kiekvienais metais vis kita, tuo metu aktualiausia, tema pasisako autoritetingi ir pla\xc4\x8diai \xc5\xbeinomi visuomen\xc4\x97s veik\xc4\x97jai. Konferencijos metu teikiama Konstitucijos taur\xc4\x97\xc2\xa0\xe2\x80\x93 vardin\xc4\x97 Konstitucija asmeniui, kuris tais metais apgyn\xc4\x97 savo konstitucines teises.\n_START_SECTION_\nKonstitucij\xc5\xb3 dalinimas, \xc5\xa1vietimas\n_START_PARAGRAPH_\nKasmet apie 400 LR Konstitucij\xc5\xb3 i\xc5\xa1dalinama Vilniaus aik\xc5\xa1t\xc4\x97se. Taip siekiama ne tik Vilniaus universiteto Teis\xc4\x97s fakulteto bendruomen\xc4\x99, bet ir Vilniaus gyventojus bei miesto sve\xc4\x8dius supa\xc5\xbeindinti su Konstitucija, jos reik\xc5\xa1me bei parodyti j\xc4\x85 kaip vien\xc4\x85 i\xc5\xa1 darnios, teisingos, atviros visuomen\xc4\x97s pagrind\xc5\xb3._NEWLINE_2010 m. M. Ma\xc5\xbevydo bibliotekoje teisines konsultacijas teik\xc4\x97 VU Teis\xc4\x97s klinikos praktikantai, IV\xe2\x80\x93V kurso Teis\xc4\x97s fakulteto studentai._NEWLINE_2015 - 2016 m. Konstitucijos dienos prasideda koncertu, Konstitucij\xc5\xb3 dalinimu bei nemokamomis VU Teis\xc4\x97s klinikos praktikant\xc5\xb3 tesin\xc4\x97mis konsulacijomis V. Kudirkos ai\xc5\xa1t\xc4\x97je.\n_START_SECTION_\nKino diena\n_START_PARAGRAPH_\n2009 - 2011 m. buvo \xc4\xafgyvendinta id\xc4\x97ja \xe2\x80\x9eCoffee Inn\xe2\x80\x9c kavin\xc4\x97se rodyti lietuvi\xc5\xa1kus filmus._NEWLINE_2012 m. buvo organizuojamas nemokamas kino vakaras, kurio metu buvo rodomi filmai "Kieti berniukai paspringo bananais" bei "Taika ir teisingumas"._NEWLINE_2013 m. buvo rodomas filmas "Kaip mes \xc5\xbeaid\xc4\x97me revoliucij\xc4\x85". Po filmo buvo organizuojamas susitikimas su Algirdu Kau\xc5\xa1p\xc4\x97du bei re\xc5\xbeisiere Giedre \xc5\xbdickyte._NEWLINE_2014 m. buvo rodomas filmas "Nematomas frontas". Po filmo buvo organizuojama diskusija su Remigijumi \xc5\xa0ima\xc5\xa1iumi ir film\xc5\xb3 platintoj\xc5\xb3 atstove Andre Bal\xc5\xbeekiene._NEWLINE_2015 m. buvo rodomas filmas apie bene ry\xc5\xa1kiausi\xc4\x85 Lietuvos nepriklausomyb\xc4\x97s atgavimo laik\xc5\xb3 ekologin\xc4\xaf ir etnologin\xc4\xaf jud\xc4\x97jim\xc4\x85 \xe2\x80\x9eAtgaja\xe2\x80\x9c._NEWLINE_2016 m. buvo rodomas filmas "Misija: Baltijos kelias", po kurios sek\xc4\x97 diskusija su filmo k\xc5\xabr\xc4\x97jais.'